作者：陈
词牌/韵律：无愁可解

paragraphs: 光景百年，看便一世。
生来不识愁味。
问愁何处来，更开解个甚底。
万事从来风过耳。
何用不著心里。
你唤做、展却眉头，便是达者，也则恐未。
此理。
本不通言，何曾道、欢游胜如名利。
道即浑是错，不道如何即是。
这里元无我与你。
甚唤做、物情之外。
若须待醉了、方开解时，问无酒、怎生醉。